google/wiki40b huggingface dataset:
Regina (film)

Sisu

Filmi peategelane on kena, haritud ja iseseisev Regina. Tema elukaaslane Tiit jätab filmi algul ta maha. Varsti saab Regina päranduseks alevikus asuva maja. Ta kolib alevikku elama ja asub kohalikus koolis tööle õpetajana. Üksi on aga maja ja aiaga raske toime tulla. Regina saab tuttavaks kuldsete kätega töömehe Antsuga, kes käib tal majapidamistöödel abiks. Paraku on Ants aga joodik. Regina on otsustanud perekonna luua ja abiellub Antsuga. Regina sõbranna Mari hoiatab teda, et joodikuga saadud lapsed võivad olla geneetiliste defektidega. Külmavereliselt ja pragmaatiliselt otsustab Regina lapsed hankida karskete ja tervete meestega. Regina saab kolm tervet last ja tundub, et kõik läheb plaani kohaselt. Kuid südametunnistus piinab Reginat üha enam. Lõpuks läheb ta tülli Mariga, kes ähvardab Regina afääri kõigile asjaosalistele avalikustada.
Steina vald

Vallaosad

Weißbach, Niedersteina ja Obersteina.
Mõtlemine

Hegel

Georg Friedrich Wilhelm Hegel lähtub sellest, et mõtlemine eristab inimest loomast. Kõik inimlik on inimlik tänu sellele, et ta on mõtlemise tekitatud. 
Mõtlemine esineb eri vormides, sealhulgas tunde, kaemuse ja ettekujutuse vormis. Filosoofiline mõtlemine leiab aset mõistetes ning ühtaegu erineb inimest loomast erinevast mõtlemisest ja on sellega samane ("Filosoofiliste teaduste entsüklopeedia", § 2).
Mõtlemine on mõtete omamine. Mõte on asi ise, "subjektiivse ja objektiivse lihtne samasus" ("Entsüklopeedia", § 465). Mõistes mõeldakse asja enese olemust. Mõtlemine on "tegev üldine". "Mõtlemine "subjektina" ette kujutatuna on mõtlev, ja eksisteeriva subjekti kui mõtleva lihtne väljendus on mina. 
Puhas mõtlemine mõtleb iseennast. Tema sisuks on paljad mõisted.  
Mõtlemise liikumine tuleneb mõttes kätkevast vastuolust. Mõisted pöörduvad vastupidiseks ning vastandid ületatakse kõrgemas mõistes.

Einstein

Albert Einstein on kirjeldanud mõtlemist kui mõistetega tehtavaid operatsioone. Tema järgi hõlmab mõtlemisprotsess mõistete loomist, mõistetevaheliste otseste funktsionaalsete seoste kasutamist ja meeleliste kogemuste suhestamist nende mõistetega.
Vienna series in theoretical biology

"The Vienna series in theoretical biology" on raamatusari teoreetilise bioloogia alal, mida annab välja Konrad Lorenzi Instituut kirjastuse MIT Press kaudu. 
Kogumikud on seotud Konrad Lorenzi Instituudi korraldatavate sümpoosionidega.
Ralf R. Parve

Ralf R. Parve (6. mail 1946 – 6. veebruar 2008) oli Eesti ajakirjanik ning poliitik.
Ta kuulus 1992–1995 VII Riigikogus Kuningriiklaste fraktsiooni. Hiljem töötas ajalehes Kesknädal ja kuulus Eesti Keskerakonda.

Isiklikku

Ta oli Ralf Parve ja Lilli Prometi poeg.
Hirimotu keel

Sõnavara

Tänapäevane hirimotu sõnavara tuleb enamjaolt motu keelest. Selle all mõeldakse eelkõige elementaarset sõnavara nagu lihtsad tegusõnad, kehaosad, kõige tavalisemad/rohkem kasutatud nimisõnad, sugulust näitavad terminid, asesõnad ja mitmed sõnad, mille tõid 1870. aastatel Paapua Uus-Guineasse Lõunamere saare pastorid. Sinna kuuluvad näiteks sõnad pakosi (käärid), tamaka(kingad), pavapavana (kuningas). Ülejäänud hirimotu sõnavara koosneb teistest paapua keeltest laenatud sõnadest või muudest inglise keele variatsioonidest, mida on läbi sajandite Uus-Guineas kõneldud, näiteks rais (riis), ti (tee), kesikesi või pisikesi (küpsis). Väike osa hirimotu sõnavarast koosneb sõnadest, mis tulevad keeltest, mis nii on kui ka ei ole motuga suguluses, näiteks o kapode (oi, vabandust), dimdim (valge mees) pärinevad ilmselt austroneesia keelkonda kuuluvast suau keelest.

Murded

Hirimotu keeles on kaks murret: austroneesia ja paapua murre. Mõlemad on grammatiliselt ja sõnavara mõttes austroneesia murded. Paapua murre oli keele kõrgajal laialdamaselt kasutusel ja seda kasutati alates 1964. aastast standardina ametlikult avaldatud teostes. Austroneesia murre on grammatiliselt ja fonoloogiliselt sarnasem motule, selle sõnavara on laiem ja sarnasem algkeelele. Selle tõttu peeti seda korrektseks murdeks.

Morfoloogia

Hirimotu keel on grammatiliselt palju lihtsam kui motu keel. Hirimotu keeles ei ole ebaregulaarseid tegusõnu.
Hirimotus kaovad ära motus esinevad kindlad asesõnalised alused ja sihitised, kasutatakse vabu asesõnu, mis on laenatud algest motust.

Kirjaviis

Hirimotu keel kasutab ladina kirja, kuid olemas on ka hirimotukeelne Braille kiri.

Huvitavat

Hirimotu on kaubavahetuskeel. See loodi, et austroneesia keelte kõnelejad ja mittekõnelejad saaksid kaupu vahetada ning lihtsamalt üksteisest aru. Hiri tähendab motu keeles kauplemist.
Tänapäeval kneleb hirimotu keeles pigem vanem põlvkond, uuemad põlvkonnad kasutavad pigem inglise või tok pisini keelt.
Jaunā Forštate

Jaunā Forštate (vene keeles Новый Форштадт) on Läti linna Daugavpilsi osa.
Jaunā Forštate nime kandis vanasti hoopis praegune Centrsi linnaosa. Praegune linnaosa hakkas kujunema XX sajandi kaheksakümnendatel aastatel. Algselt kandis 1. Mai või Pervomaiski nime, ent aastast 1992 sai see Jaunā Forštate nime. Venekeelne elanikkond kutsub piirkonda siiani Первомайка. Valdavad 7 ja 9 korruselised kooperatiivelamud. Linnaosas asub kool.
Jurgita Petrauskienė

Isiklikku

Ta on abielus Evaldas Petrauskasega, neil on kaks last. Abikaasa ema Milda Petrauskienė on leedu keele ja kirjanduse õpetaja ning poliitik.
Geneetika

Geneetika on bioloogia haru, mis uurib pärilikkust, geenide struktuuri ja funktsioone ning nende materiaalseid aluseid, päriliku varieerumise mehhanisme, seaduspärasusi, põhjusi ja ulatust ning nende mõju rakkudele, organismidele, perekondadele ja populatsioonidele.

Nimetus

Sõna "geneetika" on ingliskeelse sõna genetics eestikeelne vaste. Ingliskeelse sõna võttis tarvitusele 1872. aastal inglise bioloog William Bateson 'päritolu seaduste' tähenduses. Ta tuletas selle sõnast genetic ('päritoluga seonduv') järelliitega -ics. Pärilikkust uuriva teadusharu tähenduses võeti see sõna kasutusele 1891.

Ajalugu

Nüüdisaegse teadusliku geneetika sünniaastaks peetakse tavaliselt aastat 1900. Esimestel aastatel nimetati seda uurimisvaldkonda pärilikkuse põhiprintsiipide esmaavastaja Gregor Mendeli järgi mendelismiks, 1906. aastal loodi termin "geneetika".
Magnus Ingesson

Magnus Ingesson (sündinud 18. veebruaril 1971) on endine rootsi murdmaasuusataja.
August Ein

August Eduard Ein (20. august 1893 Kiltsi, Väike-Maarja kihelkond – 17. detsember 1986) oli eesti vaimulik.
Ta löpetas aastal 1916 Hugo Treffneri Gümnaasiumi. Tartu Ülikoolis õppis ta aastatel 1916–1917 arstiteadust ja ajalugu ning aastatel 1918 ja 1920–1922 usuteadust. Ta osales aastatel 1918–1920 Vabadussõjas.
Prooviaastal oli ta Viljandi Pauluse koguduses. Ordineeriti 16. septembril 1923 õpetajaks. Ta oli aastatel 1923–1944 Võnnu Jakobi koguduse õpetaja, olles aastatel 1935–1945 veel Valga praostkonna praost. Aastatel 1945–1946 teenis ta Nõo ja Kambja kogudust.
Aastatel 1946–1954 oli ta vangilaagris ja sunnitööl. Aastatel 1955–1976 oli ta Järva-Jaani Ristija Johannese koguduse õpetaja.
August Ein suri aastal 1986 ja ta on maetud Tartu Pauluse kalmistule.
Sinilill (perekonnanimi)

Sinilill on eesti perekonnanimi.
Perekonnanime Sinilill (Sinilil) on pandud Habaja mõisavallas Kose kihelkonnas Harjumaal. Nimede eestistamisel määrati Sinilill uueks perekonnanimeks isikuile, kelle perekonnanimi oli Einvaht, Gutmann, Sommer, Vesterholm ja Zimmer. 
2018. aasta 1. jaanuari seisuga on perekonnanimi Sinilill Eestis 19 mehel ja 21 naisel.
Andrei Kapitsa

Andrei Petrovitš Kapitsa (Андрей Петрович Капица; 9. juuli 1931 Cambridge – 2. august 2011 Moskva) oli vene geograaf ja Antarktika uurija, Antarktika suurima jääaluse järve (Vostoki järv) avastaja.

Isiklikku

Tema isa oli Pjotr Kapitsa ja vend Sergei Kapitsa.
Boaedon capensis

Levila

Neid madusid võib roomamas kohata Lõuna-Aafrika Vabariigis, Mosabiigis, Sambias, Zimbabwes ja Botswanas.
Niguliste muuseum

Niguliste muuseum on aastal 1984 Tallinna vanalinnas Niguliste kirikus avatud muuseum; üks Eesti Kunstimuuseumi filiaale.
Muuseumis asub Eesti kõige suurem ja tähelepanuväärsem vanema sakraalkunsti kollektsioon. Muuseumi tuntuim eksponaat-kunstimaal on Bernt Notke "Surmatants".
Aastal 2001 avati muuseumi Hõbedakamber, kus muu hulgas on näha Tallinna gildide ja Mustpeade vennaskonna hõbevara.
Valeri Liiv

Valeri Liiv (sündinud 18. detsembril 1938 Oparinos Kirovi oblastis) on endine Eesti NSV poliitik, elukutselt treial.
Ta oli kolm korda (1974, 1979, 1984) Eesti NSVst NSV Liidu Ülemnõukokku valitud liige.
1986 valiti ta EKP XIX Kongressil EKP KK büroo liikmeks.
Peetri kindlus

Peetri kindlus on Peeter I poolt rajatud kaitseehitis, mis asub Paldiskis. Ehitis on arvele võetud ehitismälestisena.
Hollandi tüüpi kindluse projekteeris Peeter I isiklikult. Tegu on paekivist väljaraiutud viie bastioniga, mida ümbritseb paekivist väljaraiutud kraav. Idapoolseim bastion on tasandatud ning kahe lõunapoolse bastioni vahele oli rajatud kahurilaskealus.
Koertsitiivsus

Koertsitiivsus (ladina sõnast coercitio 'takistamine, kinnihoidmine') on ferromagnetilist materjali iseloomustav suurus, mis näitab, kui tugevat magnetvälja tuleb magneeditud ferromagneetikule rakendada selleks, et viia tema jääkmagneetumuse nulliks. Seega tähendab koertsitiivsus magnetmaterjali vastupanu demagneetimisele.
Koertsitiivsuse tähis on Hc ja SI mõõtühik amper meetri kohta (A/m). Koertsitiivsust saab mõõta magnetomeetriga.
Suure koertsitiivsusega ferromagneetikuid nimetatakse magnetiliselt kõvadeks (jäikadeks) materjalideks. Neist valmistatakse püsimagneteid.
Väikese koertsitiivsusega materjale nimetatakse pehmeteks magnetmaterjalideks. Neid kasutatakse nt trafode ja induktiivpoolide südamikes.
Malle Maltis

Malle Maltis (sündinud 11. märtsil 1977) on eesti helilooja.
Oma loomingus ühendab ta elektroonilise ja akustilise muusika.
Júnior Moraes

Aluísio Chaves Ribeiro Moraes Júnior (mängijanimega Júnior Moraes; sündinud 4. aprillil 1987 Santoses) on Brasiilia jalgpallur. Ta mängib ründajana Ukraina kõrgliiga klubis Donetski Šahtar. Ka tema vanem vend Bruno Moraes on jalgpallur.
Ta alustas karjääri 2007. aastal kodulinna klubis Santos. Samal aastal võitis ta klubiga São Paulo osariigi meistrivõistlused Campeonato Paulista.
2010. aastal suundus ta Euroopasse, liitudes esmalt Rumeenia kõrgliiga klubiga Gloria Bistrița. Hooaja 2009–10 teise poolega lõi ta Rumeenia liigas kümme väravat.
Hooajal 2011–12 mängis ta Bulgaaria kõrgliiga klubis Sofia CSKA. Ta lõi sel hooajal liigas 16 väravat ning jagas sellega koos ühe teise mängijaga liiga hooaja suurima väravaküti tiitlit. Sofia CSKA sai sel hooajal liigas teise koha, kaotades Razgradi Ludogoretsile kõigest ühe punktiga.
Alates 2012. aastast on ta mänginud Ukraina kõrgliiga klubides. Kolm esimest hooaega veetis ta Donetski Metalurgi ridades. Kõige edukam hooaeg selles klubis 2013–14, kui ta lõi Ukraina liigas 19 väravat ja jäi väravate arvult sel hooajal alla vaid Luiz Adrianole, kes lõi ühe värava rohkem.
2015. aasta mais sõlmis ta kolme aasta pikkuse lepingu Kiievi Dinamoga. Kohe esimesel hooajal tuli ta klubiga Ukraina meistriks. 2016. aastal võideti lisaks Ukraina superkarikas.
2017. aastal oli ta lühikest aega laenul Hiina kõrgliiga klubis Tianjin Quanjian.
2018. aasta juunis sõlmis ta kaheaastase lepingu Donetski Šahtariga. Hooajal 2018–19 tuli ta klubiga Ukraina meistriks. Samal hooajal oli ta 19 väravaga liiga suurim väravakütt
Les Sept-Îles

Linnukaitseala

Tegemist on Prantsusmaa vanima (asutatud 1912) ja suurima linnukaitsealaga ning Bretagne'i vanima looduskaitsealaga.

Nimi

Saarestiku nimi tähendab küll prantsuse keeles 'seitse saart', kuid tegemist on rahvaetümoloogiaga. Nimi pärineb valesti loetud varasemast bretoonikeelsest nimekujust Sentiles.

Saared

Saarestikus on viis põhisaart ning hulk kaljusid. Et arvu seitse täis saada, pakutakse turismibrošüüridel saarte pähe välja ka rahuderühmi.
Kõige suurem saar on Enez Bonno (kaartidel mõnikord Île Bono).
Enez ar Breur ehk Jentilez (Île aux Moines) on ainuke saar, kuhu turistid saavad randuda. See oli varem asustatud. Saarel on majakas ja kindluse jäänused.
Kõige põhjapoolsem saar Riouzig (Rouzic) on põhiline lindude elupaik. Seda hüütakse ka Île-de-Oiseaux 'lindude saar'. Kaljuselja järsul saarel pesitsevad tuhanded merelinnud. Kõige silmatorkavam liik on suula, kes on seal esindatud 20 000 haudepaariga. Saarel pesitsevad ka põhjalunnid, algid, lõunatirgud, karikormoranid, meriskid ning mitmed kajaklased. Peale rikkaliku linnustiku on saarel ka väike hallhülgeasurkond.
Ülejäänud suuremad saared on Enez Plat (Île Plate) ja Melbann (Malban).
Et saada täis arv seitse, lisatakse ar Zerr (Le Cerf) ja Kostann (les Costans).
Väiksemate saarte seas on veel Enez ar Razhed (Île aux Rats) ja ar Moudennoù.
Rannale palju lähem saar Taveeg (Tomé) ei ole saarestiku osa.

Turism

Turismihooajal käivad saarestikus mitu korda päevas ekskursioonilaevad Perros-Guirecist, Ploumanac'hist ja Trégastelist. Riouzigi saarest sõidetakse mööda ainult ühelt poolt, et loomad saaksid teisel saarepoolel rahus olla. Turistid saavad käia ainult Enez ar Breuril, millele tehakse tunniajaline ekskursioon. Tagasi sõidetakse piki maalilist roosast graniidist rannikut.
Turismihooajal on saarestik väga populaarne, mistõttu piletid tuleb aegsasti tellida. Parim aeg lindude vaatlemiseks on hommik ja varajane õhtu, sest päeval linnud ei liigu.
Eva Malleus

Eva Malleus (ka Eva Vilt-Malleus, aastani 1988 Eva Vilt; sündinud 22. augustil 1960 Antslas) on eesti näitleja.
Ta lõpetas aastal 1978 Viljandi Kultuurikooli ja aastal 1984 Tallinna Riikliku Konservatooriumi lavakunstikateedri. Lisaks õppis ta aastatel 1987–1988 Tallinna Muusikakoolis J. Solovjova klassis laulmist.
Ta töötas aastast 1984 Vanalinnastuudios. Ta on mänginud telelavastuses "Pildikesi Paunverest" (1986) ja telesarjas "Õnne 13".
Alates 2008. aasta oktoobrist elab ta Hispaanias.
Singer Building

Iseloomustus

See oli 47-korruseline ja 186,57 meetri kõrgune kontorihoone, mis võeti ehitustegevuse lõppedes 1908. aastal kasutusele Singeri õmblusmasinaid tootva ettevõtte peakontorina. Aastatel 1908–1909 oli see kõrgeim hoone maailmas, mil see ületas Philadelphia linnavalitsuse hoonet (167 m), kuid jäi varsti kõrguselt alla paar kilomeetrit eemal 1909. aastal ehitatud Metropolitan Life Insurance Company Towerile (213 m). 1912. aastal valmis paari kvartali läheduses uue maailma kõrgeima hoonena Woolworthi kaubandusketi  neogooti arhitektuuristiilis peakontor Woolworth Building (241,4 m). Mitmekümne aasta vältel olid Singer Building ja Woolworth Building kui ka City Investing Building ühed New Yorgi all-linna silueti silmapaistvamad sõjaeelse vabaturukapitalismi sümbolid ja ikoonilisemad maamärgid.
Singer Buildingu torni tipus lehvis mitmekümne meetri pikkune lipp sõnaga “Singer”.

Moderniseerimine

1961. aastal müüs Singer hoone ning kolis oma kontorid uude asukohta Rockefeller Centeris. 1968. aastal lammutas uus omanik United States Steel Corporation selle koos kõrvalasunud kõrghoone City Investing Buildinguga (148,4 m), kuna hoone pakkus kitsa tornina vähest kasulikku üldpinda (vaid 390 m² korruse kohta). Hoonet ei oldud jõutud enne mahalammutamist arhitektuurimälestisena kaitse alla võtta, mida peetakse New Yorgi linnaehituse ajaloos üheks suurimaks veaks. Tänapäeval asub endisel Singer Buildingu krundil tunduvalt mahukam One Liberty Plaza modernistlik kõrghoone.

Destruktsioon

Siiani on see olnud läbi aegade kõrgeim ettekavatsetult lammutatud hoone maailmas, pärast 11. septembri terrorirünnakuid on see olnud kõrguselt neljas hävitatud hoone.
Reini-Maini-Doonau kanal

Reini-Maini-Doonau kanal ehk Euroopa kanal (saksa keeles Main-Donau-Kanal) on kanal Euroopa keskosas Saksamaal Baieris, mis ühendab Maini ja Doonau jõgede kaudu Atlandi ookeani Põhjamerd ja Musta merd.
Kanal ulatub Mainzist Austria piirini. Veetee kogupikkus on 677 km, millest Maini-Doonau osa on 171 km.
Footbag

Footbag on pehme tekstiilist pallitaoline kott, millega tehakse jalgade abil trikke.
Tavaliselt on footbag'i sees speltanisu, aga võib olla ka riis, liiv või hoopis muud graanulid.
Footbag'iga saab mängida mitmesuguseid mänge, populaarseim neist on "tõsta üles" (inglise keeles Hacking it up). Footbag'i saab mängida ka sarnaselt võrkpalliga, kasutades palli üle võrgu löömiseks jalgu. Professionaalsematel footbag'imängijatel võib kasu olla spetsiaalsetest footbag'i mängimiseks mõeldud jalatsitest.
Maailmarekord footbag'i kõksimises on 5 tundi 38 minutit ja 22 sekundit.
Club Kung Fu

Kaverid

Loost on teinud venekeelse versiooni ansambel Miau ("Мау тусовка" / "Miau Tusovka"). Lugu on avaldatud kogumikus "Sügishitt 2004" ja Miau plaadil "Ассорти" ("Assortii"). Venekeelsete sõnade autorid on Jaroslava Rjabokon ja Natalja Kalinina.
Ämmuste Kool

Ajalugu

Kooli asutas 1825. aastal keegi Tarvastu mõisnik eesmärgiga saata orjalapsi "jummala sanna" õppima. Jüri Must töötas Kõva koolis (nii nimetati kooli algselt koolitalu nime järgi) koolmeistrina 37 aastat, mille tõttu olevat koolil rahvasuus ka Kõva kooli nimetus.
Abikooliks muutus õppeasutus 1971. Enne seda oli seal tavaline üldhariduskool.
Praegune maja on kooli kolmas õppehoone, see ehitati 1940. aastal. Aastal 2003 valmis kooli õpilaskodu. Enne seda elasid õpilased õppehoones kasarmutaoliste magamistubades, kus elas kuni 20 last. Selle tõttu oli seal vahepeal suurem ruumipuudus, et vähemalt 1990ndate keskel üks töötajatest majutas mõned õpilased oma talumajja, mis asub koolist poole kilomeetri kaugusel.
Aastal 2010 rekonstrueeriti kooli peahoone, mille käigus see sai juurde kolmanda korruse. Aastal 2012 oli koolil plaanis rajada ka spordikompleks, mis ebaõnnestus rahanappuse tõttu.
Karl August Hollmann

Karl August Hollmann (2. veebruar 1801 Äksi – 31. august 1849 Tartu) oli Eesti vaimulik.
Õppis Tartus kreiskoolis ja gümnaasiumis. Tartu Ülikooli usuteaduskonnas õppis ta aastatel 1821–1824. Töötas seejärel koduõpetajana ja reisis Saksamaale, õppis filosoofiat Berliini Ülikoolis Georg Wilhelm Friedrich Hegeli ja Friedrich Daniel Ernst Schleiermacheri juures. Oli aastal 1827 tagasi Tartus, õppis aastal 1828 Tartu Ülikoolis filosoofiat ja aastal 1833 usuteadust. Ordineeriti 4. veebruaril 1834 õpetajaks.
Oli aastatel 1834–1849 (introdutseeriti 25. veebruaril 1834) Puhja Püha Dionysiuse koguduse õpetaja. Suri aastal 1849 Tartus, maeti Puhja.
Kirjutas "Bemerk, über den Nominativ, Genetiv und Accusativ im Estnischen" (Verh. GEG II, 2). Selles võrdlemisi teravamõttelises töös läheb Hollmann lahku Helleri poolt esitatud deklinatsiooniõpetusest, et nominatiiv, genitiiv ja akusatiiv pole eesti keeles mitte kindlad käänded nagu ladina grammatikas, vaid modaliteedi vormid (definitiiv, relatiiv ja indefinitiiv). Neist kolmest Hollmanni modaliteedikujust loob Hollmann 4 käänet: et nominatiiv, genitiiv, akusatiiv ja indefinitiiv, kusjuures akusatiiv omab kord nominatiivse, kord genitiivse kuju. Ühtlasi näitab Hollmann, et akusatiiv on kindel objektikääne. Samale seisukohale jõudis ka Eduard Ahrens oma süntaksis (ilmunud 1853)

Isiklikku

Tema vend Rudolf Gustav Hollmann oli Karula- ja Rõuge Maarja koguduse õpetaja, vennapoeg Friedrich August Wilhelm Hollmann oli Rõuge Maarja koguduse õpetaja ja hiljem Liivimaa kindralsuperintendent, vennapojapoeg Franz Friedrich Reinhold Hollmann oli Maarja-Magdaleena- ja Rõuge Maarja koguduse õpetaja, hiljem Lätis Cēsise piirkonnas Liepkalne kihelkonnas Iršis (Hirschehofis) asunud saksa koloonia õpetaja. Tema äi Jakob Wilhelm Reinhold Everth oli Kodavere- ja Alatskivi koguduse õpetaja.
Anatoli Harlampijev

Anatoli Harlampijev (vene keeles Анатолий Аркадьевич Харлампиев; 29. oktoober 1906 Smolensk – 16. aprill 1979 Moskva) oli Nõukogude liidu sportlane, võitluskunstide (judo) harrastaja, üks sambo alusepanijaist.
Anatoli Harlampijevi isa oli Arkadi Harlampijev.
Nauru keel

Murded

Aastal 1937 Sydneys avaldatud aruande kohaselt oli Naurul kuni 1888. aastani, mil Saksamaast sai Nauru koloniaalvõim, ning enne esimeste nauru keeles avaldatud tekstide avaldamist hulk murdeid. Erinevused olid osalt nii suured, et eri paikadest pärit inimestel oli ilmseid raskusi üksteisest arusaamisega. Sedamööda, kuidas kasvas võõrkeelte mõju ning avaldati rohkem naurukeelseid tekste, kujunes ühtne kirjakeel, mida edendasid ka sõnaraamatud ning Alois Kayseri ja Philip Delaporte tõlked.
Tänapäeval murdeerinevusi praktiliselt enam ei ole. Ainult Yareni ringkonnas ja selle lähemas ringkonnas kõneldakse veel Yareni murret, mille erinevused kirjakeelest on siiski juba peaaegu kadunud.
Suzuki Vitara

Suzuki Vitara on Suzuki maastur. Seda on toodetud 3 põlvkonda.
3. põlvkonda uuendatakse 2015. aastal, sellele vihjab 2013. aastal esitletud ideeauto Suzuki iV-4. Uuele autole tuleb kindlasti nelikvedu ja uue põlvkonna ALLGRIP-maastikupakett. Uus Vitara hakkab sarnanema uue Nissan Qashqaiga.
Reoloogia

Reoloogia on mehaanika haru, mis tegeleb keskkonna (selle terminiga haaratakse tahkiseid ja vedelikke) deformeerumise ja voolamisega. Teise definitsiooni kohaselt uurib reoloogia peamiselt vedelas olekus aine voolamist, aga käsitleb ka "pehmete tahkiste" või tahkiste, mis teatud tingimustel ja jõudude mõjul elastse deformeerumise asemel hakkavad plastselt voolama. Seega tegeleb reoloogia nii tahke kui vedela keha deformatsiooni ja voolamisega.
Voolamise mõõtmist nimetatakse ka reomeetriaks.
Lennart Raudsepp

Lennart Raudsepp (sündinud 16. oktoobril 1967 Põlva vallas Põlvamaal) on Eesti spordifüsioloog.

Elulugu

Lõpetas 1986 Tallinna Spordiinternaatkooli ja 1992 TÜ kehakultuuriteaduskonna. Sporditeaduste magister (1994, TÜ), väitekiri "Liigutusvilumuste kinemaatilise struktuuri iseärasused ja seosed kehaliste võimetega 8-aastastel lastel", Ph.D. (1996, TÜ), väitekiri "Physical activity, somatic characteristics, fitness and motor skill development in prepubertal children".
Oli 1993–94 TÜ spordipedagoogika instituudi assistent ja 1994–96 lektor, 1997–2004 spordipedagoogika ja treeninguõpetuse instituudi dotsent, 2004– professor, ühtlasi 1997–2004 spordipedagoogika instituudi juhataja ja 1998–2004 spordi sotsiaalteaduste õppetooli hoidja.

Teadustöö

Uurimisvaldkond: laste ja noorukite kehaline aktiivsus ja selle determinandid, kehaline enesehinnang ja motivatsioon spordis ja kehalises tegevuses, sportlaste võistluseelne emotsionaalne seisund. 45 teadustrükist.
Joon

Elementaargeomeetria

Elementaargeomeetrias pole joonel selget definitsiooni. Eukleidese järgi on joon laiuseta pikkus. Mõnikord defineeritakse joon kui kujundi piir. 
Vaadeldakse teatud tüüpi jooni, näiteks sirge, lõik, murdjoon ja ringjoon.
Elementaargeomeetrias on põhjalikult uuritud koonuselõikeid, mõningaid kõrgemat järku algebralisi jooni ning mõningaid transtsendentseid jooni, kasutades igal juhtumil spetsiaalseid võtteid.

Kommentaar

See definitsioon vastab paljuski meie intuitiivsele ettekujutusele joonest kui millestki, mis on joonistatud pliiatsit paberilt tõstmata, kuid sellele vastavad paljud kujundid, mida me intuitiivselt jooneks ei pea. Näiteks on võimalik konstrueerida niisugune lõigu pidev kujutus tasandile, et selle kujutis täidab ruudu (Peano joon). Veel enam, Mazurkiewiczi teoreemi järgi on iga kompaktne, sidus ja lokaalselt sidus topoloogiline ruum lõigu pidev kujutis. Nii et mitte ainult ruut, vaid ka n-mõõtmeline kuup (hüperkuup) ja isegi Hilberti kuup on lõigu pidevad kujutised.
Et saada intuitsioonile paremini vastavat mõistet, esitatakse kujutusele lisanõudeid.